Australopithecus

**Australopithecus** eli **etelänapina** on ihmisapinoiden suku, joka eli 4,4–1,7 miljoonaa vuotta sitten. Monien tutkijoiden mielestä jotkut *Australopithecuksen* lajit olivat ihmisten esi-isiä.

## Luokittelu
*Australopithecuksen* edeltäjä oli *[[Ardipithecus]]*. Sen lähisuku on *[[Paranthropus]]*, "roteva apinaihminen".

*Australopithecusten* sukuun luettuja lajeja ovat:
* *[[Australopithecus praegens|A. praegens]]* (varhaisapinaihminen)
* *[[Australopithecus anamensis|A. anamensis]]* (kenianapinaihminen)
* *[[Australopithecus afarensis|A. afarensis]]* (afarinapinaihminen), tunnettu esimerkki Lucy
* *[[Australopithecus deyiremeda|A. deyiremeda]]*, ehdotettu 2011 löytynyt laji
* *[[Australopithecus bahrelghazali|A. bahrelghazali]]* (tšadinapinaihminen)
* *[[Australopithecus africanus|A. africanus]]* (afrikanapinaihminen)
* *[[Australopithecus garhi|A. garhi]]* (nokkela-apinaihminen)
* *[[Australopithecus sediba|A. sediba]]* (malapanapinaihminen)

Lajeista viimeisin, malapanapinaihminen, eli vielä samaan aikaan kuin vanhimmat *Homo*-sukuun luetut ihmiset, alle kaksi miljoonaa vuotta sitten.

Jotkut tutkijat ovat arvelleet joidenkin *Australopithecusten* saattaneen olla ihmisen esivanhempia. Ne ovat kuitenkin saattaneet olla vain jonkinlainen rinnakkaismuoto varhaisten ihmisten edeltäjille *[[Kenyanthropus|Kenyanthropuksille]]*.

## Piirteet
*Australopithecukset* olivat aivotilavuudeltaan lähellä nykyisiä apinoita, niiden aivotilavuus oli noin 450–500&nbsp;cm³ tai niinkin alhainen kuin 350&nbsp;cm³, mikä on suunnilleen samaa luokkaa kuin gorillalla tai simpanssilla. Simpanssin aivotilavuus on noin 380&nbsp;cm³, gorillan noin 540&nbsp;cm³.

Fossiilijäänteiden mukaan suku edelsi mahdollisesti monia sitä seuranneita hominideja, kuten *[[Paranthropus|Paranthropuksia]]* ja tiettävästi myös sukua *[[Ihmiset|Homo]]*. Kuitenkin todennäköisesti niiden älykkyys vastasi vain nykyisten apinoiden älykkyyttä. Avaintekijäksi kuitenkin muodostuu niiden kahta raajaa eli jalkoja käyttävä liikkumistyyli, joka erosi edeltävien kädellisten käyttämästä neljällä raajalla tapahtuneesta liikkumisesta. Täysin selvää ei kuitenkaan ole, miten kaksiraajainen kävelytyyli kehittyi miljoonia vuosia sitten ja oliko sillä jotain tekemistä kasvaneen aivotilavuuden kanssa. Kaksiraajaisuuden huomattavana etuna kuitenkin oli se, että yläraajat vapautuivat käsittelemään esineitä ja pää vapautui tarkkailemaan mahdollisia uhkaavia tekijöitä, kuten Afrikan savanneilla vaanivia lihansyöjäpetoja. Pystyasentoinen liikkumistyyli myös mahdollisesti näkemisen pidemmälle ja ruoan hankinta helpottui. Laji oli kuitenkin aikansa hitaimmin liikkuvia kädellisiä.

Tiettävästi lajit tai ainakaan varhaisimmat niistä eivät käyttäneet yhtään sen edistyneempiä työkaluja, kuin mitä nykyiset apinalajit käyttävät (kuten avaavat kivillä hedelmiä ja pähkinöitä sekä kaivavat kepeillä termiittipesiä). *[[Australopithecus garhi]]* näyttäisi olleen edistynein suvun laji, joka jo käytti erittäin alkeellisia työkaluja ja teurasti riistaa, kuten *[[Homo habilis]]*. Tämä johti siihen, että monet tutkijat arvelevat juuri sen olleen ihmissuvun mahdollinen edeltäjä tai ainakin läheinen sukulainen.

## Katso myös
* Ihmisen evoluutio
* Plioseeni

## Lähteet
* 
* 
* 

### Viitteet

## Aiheesta muualla
* 
*